פילידה בארלו

דיים פילידה בארלו DBE RA (באנגלית: Dame Phyllida Barlow; 4 באפריל 1944 – 12 במרץ 2023) הייתה אמנית בריטית.<ref name="Phaidon Editors"></ref> היא למדה במכללת צ'לסי לאמנות (1960–1963) ובבית הספר לאמנות סלייד (1963–1966).<ref></ref> בסוף שנות ה-60 הצטרפה לצוות ההוראה של סלייד ולימדה שם יותר מארבעים שנה. היא פרשה ב-2009 כפרופסור אמריטה לאמנות יפה. הייתה לה השפעה קרדינלית על דורות צעירים של אמנים; בין תלמידותיה נכללות רייצ'ל ווייטריד ואנג'לה דה לה קרוז.<ref></ref> בשנת 2017 היא ייצגה את בריטניה בביאנלה בוונציה.<ref></ref>
תצוגת התקנה, פילידה בארלו.Hauser & Wirth, לונדון, אנגליה, 2011

== ביוגרפיה ==
בארלו נולדה בניוקאסל על הטיין, אביה הוא הפסיכיאטר ארסמוס דרווין בארלו, נינו של צ'ארלס דרווין, אשר הוצב שם באותה תקופה. היא גדלה בלונדון, בזמן התאוששתה של העיר ממלחמת העולם השנייה. בארלו למדה במכללת צ'לסי לאמנות (1960–1963) בהדרכתו של ג'ורג' פולארד.<ref></ref>

בזמן לימודיה בצ'לסי, פגשה בארלו את בעלה, האמן והסופר פביאן בנדיקט פיק. מאוחר יותר למדה בבית הספר סלייד לאמנות מ-1963 עד 1966 שם המשיכה את התמחותה בפיסול. לבארלו ולבעלה חמישה ילדים משותפים, ביניהם האמנים אדי פיק ופלורנס פיק.<ref name="Guardian2018">Brown, Mark. [https://www.independent.co.uk/arts-entertainment/art/features/florence-peake-rite-of-spring-lena-dunham-clay-phyllida-barlow-eddie-peake-a8331221.html "Leaping around naked in clay, painting her girlfriend's vulva... Meet Florence Peake – 'the Lena Dunham of art'"], The Independent, 4 February 2018. Retrieved 3 February 2019</ref>

לאחר שסיימה את לימודיה בבית הספר לאמנות סלייד ב-1966, פצחה בארלו בקריירה בת ארבעים שנה כמורה במוסדות שונים. את דרכה החלה בתפקיד הוראה חלקי במה שידוע כיום כאוניברסיטת מערב אנגליה. בהיותה שם, למדה טכניקות מסורתיות של פיסול וגילתה זיקה לחימר. בארלו מצאה עניין בחומרים יומיומיים ונוחים כמו קרטון, קלקר, בדי יוטה ומלט,<ref></ref> ובחנה כיצד היא יכולה ליצור עבודות מופשטות שיעניקו לחומרים בהם היא משתמשת משמעות מוגברת. יצירת סביבות בהן יכולים הצופים להתבונן בעבודה, בחומרים המרכיבים אותה כמו גם לבחון את התהליכים החומריים ששימשו אותה בעבודה, הם בבחינת המניעים העיקריים העומדים בבסיס פרקטיקת העבודה שלה. ב-2004 מונתה לפרופסור לאמנות ומנהלת לימודי תואר ראשון בבית הספר לאמנות סלייד, היא פרשה מהוראה ב-2009 בגיל 65, והחלה להתמקד באמנות שלה.

הפריצה של בארלו כאמנית הגיעה בשנת 2004 כשהוצגה ב-BALTIC, Gateshead. לאחר מכן החלה להיות מיוצגת על ידי Hauser&Wirth.

בשנים 2018 ו-2019, שימשה כ"מנוע מפעיל" באירועי Yorkshire Sculpture International. זהו אירוע המתרחש מדי קיץ בעיקר בגלריות של לידס ווייקפילד, ומארח תערוכות רבות ברחבי המוזיאונים של יורקשייר, כולל חללים חיצוניים כמו פארק הפסלים יורקשייר ואף את מרכז העיר לידס. בארלו הייתה אחראית לייצר הצהרה אליה אמנים יגיבו בעבודתם הפיסולית.
'בית הפוך 2' (2012) מאת פילידה בארלו, עץ, דיקט, מלט, פוליסטירן, פוליפלר, צבע ולכה

== עבודותיה ==
בריטניה ב-2014]]
בטייט מודרן]]
עבודתה של בארלו משלבת בין המשחקי והמאיים. סקאלת הצבעים, כמו גם סגנון הצביעה הכמו ילדי בו היא צובעת את הפסלים שלה עומדת בניגוד עמוק לחומרים התעשייתיים ולקנה המידה של יצירותיה. פסליה מתנשאים מעל הצופה ונדמים כמקטע ענק של פיגומים. היא משחקת במסה, קנה מידה, נפח וגובה באופן שמייצר מתח בצורות ובגופי העבודה שלה. צורותיה נדמות כבדות להחריד וקלות כמו אוויר בעת ובעונה אחת. כאשר נמצאים בנוכחות עבודה שלה, מאבדים את תחושת האובייקט ונכנסים לסביבה, לאתר. בארלו לא מסתירה מהצופה את התהליך והבחירות החומריות שלה, היא בוחרת לחשוף כל פרט.

בארלו השתמשה ב"אוצר מילים" ייחודי המורכב מחומרים זולים כמו דיקט, קרטון, טיח, מלט, בד וצבע, כדי ליצור פסלים. בהסתמך על זיכרונות של חפצים מוכרים מסביבתה המיידית, התרגול של בארלו מושתת בתוך מסורת אנטי-מונומנטלית המאופיינת בחוויה הפיזית שלה בטיפול בחומרים, אותם היא הופכת באמצעות תהליכי ריבוד, הצטברות והצבה זו לצד זו.<ref></ref> הקונסטרוקציות שלה נצבעות לעיתים קרובות בצורה גסה בצבעים תעשייתיים או סינתטיים, וכתוצאה מכך נוצרות צורות מופשטות, לכאורה לא יציבות.

בארלו הייתה גם ציירת. היא ציירה כחלק מתוכנית הלימודים שלה במכללת צ'לסי לאמנויות – שם למדה אצל האמן והפסל הנרי מור.<ref></ref>

== תערוכות יחיד ==
עבודותיה של בארלו הוצגו בתערוכות יחיד ברחבי העולם. בשנת 2014 היא הוזמנה ליצור עבודה חדשה עבור גלריות דוווין במוזיאון טייט בריטניה.<ref></ref>

לאחר שזכתה בפרס Aachener Kunstpreis בשנת 2012, בארלו הוזמנה להציג תערוכת יחיד ב-Ludwig Forum für Internationale Kunst בגרמניה.<ref name=":0"></ref> בתערוכה Brink הוצגו שבעה פסלים רחבי ידיים.<ref></ref>

בשנת 2015 בארלו הציגה בגלריית Fruitmarket באדינבורו, סקוטלנד. התערוכה "Set" הורכבה מיצירות חדשות אשר הופקו במיוחד עבור התערוכה. צורותיה התגלגלו בחלל הגלריה מתוך כוונה ליצור מתח בין שתי קומות הגלריה.<ref></ref>

בשנת 2016 הציגה בארלו תערוכת יחיד עם עבודות חדשות ב-Kunsthalle Zurich. בארלו היא אחת מארבעה אמנים שהיו מועמדים לפרס ההפוורת', הפרס הראשון לפיסול בבריטניה, ועבודותיה מוצגות ב-Hepworth Wakefield החל מאוקטובר 2016.<ref></ref>

לקראת הביאנלה בוונציה 2017, חשפה בארלו סדרה של עבודות בשם "Folly" שהתאפיינו בסגנון תעשייתי בקנה מידה גדול.

במהלך 2018 הציגה בארלו שלוש תערוכות יחיד. 'Tilt', שהתקיימה בגלריה Hauser & Wirth בניו יורק. 'Prop', שהוצג בHigh Line Art, בניו יורק ו-'Quarry', שנערכה באדינבורו, סקוטלנד, בב-Jupiter Artland.

ב-2019 בארלו הציגה ברויאל אקדמי בלונדון תערוכה חדשה של עבודותיה בשם 'cultural-de-sac'. עבודתה התמקמה בגלריות גבריאל ג'ונגלס-ווינקלר – העבודות היו אוסף של אובייקטים בסגנון ברוטאליסטי כתגובה לארכיטקטורה של בנין הRoyal Academy.<ref></ref>

== פרסים ומלגות ==
מאז שנת 2011 בארלו חברה בהאקדמיה המלכותית לאמנויות. היא קיבלה תואר ממסדר האימפריה הבריטית (CBE),<ref></ref> ומסדר האימפריה הבריטית (DBE) ב-2021.

==קישורים חיצוניים==

== הערות שוליים ==

קטגוריה:פסלות אנגליות
קטגוריה:גבירות מפקדות במסדר האימפריה הבריטית
קטגוריה:בריטיות שנולדו ב-1944
קטגוריה:בריטים שנולדו ב-1944
קטגוריה:בריטיות שנפטרו ב-2023
קטגוריה:בריטים שנפטרו ב-2023